Mikronezijos vyrų futbolo rinktinė
Mikronezijos vyrų futbolo rinktinė – Mikronezijai atstovaujanti nacionalinė futbolo komanda, kurią kontroliuoja Mikronezijos futbolo asociacija. Rinktinė nedalyvavo nė viename pasaulio ar žemyno čempionate. Rinktinė nėra FIFA organizacijos narė, tačiau yra asocijuota OFC narė. Rinktinė dalyvauja Ramiojo vandenyno žaidynėse. Mikronezijos rinktinė tėra sužaidusi keletą draugiškų varžybų su kaimyninėmis šalimis 1999 m. ir dalyvavusi 2003 m. Pietų Ramiojo vandenyno žaidynėse, kur buvo sutriuškinta visų varžovų. 2015 m. Mikronezijos jaunimo iki 23 m. futbolo rinktinė dalyvavo Pietų Ramiojo vandenyno žaidynėse, kur patyrė rekordinius pralaimėjimus (0:30 prieš Taitį, 0:38 prieš Fidžį ir 0:46 prieš Vanuatu).